
INVITASJON

SEMINAR OM - MAT OG URTER I FOLKEMEDISINSK TRADISJON

Tromsø Samenes Folkeforbund – SFF inviterer til seminar om 

”Mat og urter i folkemedisinsk tradisjon”

i Lakselvbukt, Storgammen 19. og 20. november 2004.

Bli med på et meget spennende og annerledes seminar om bruk av mat, urter og annet i den folkemedisinske tradisjon!

Vi vil belyse og få frem viten om den folkelige medisin som har levd og lever blant folk her i nord. Vi tar utgangspunkt i den rike tradisjon og den kunnskap folk her nordpå selv har om bruk av mat, planter og annet i det daglige liv, og spesielt i forbindelse med bruk som medisin og/eller for forebygging mot sykdommer og plager. 

Vi har vært så heldig å få tre meget spennende og kunnskapsrike innledere til seminaret. Dette er;

Mikkel Eira fra Masi i Finnmark. 

Mikkel har stor kunnskap om mat, planter og annet fra naturen brukt som medisin og hjelpemiddel for et godt liv. Han er en praktiserende naturlege. Mikkel har fått overlevert kunnskap om naturmedisin. Hans viten bygger derfor på denne overleverte og erfarte medisintradisjon fra hans samiske miljø, samt den erfaring han selv har fått med bruk av naturmedisin gjennom sitt liv. 

Mikkel er også meget respektert og anerkjent for sitt engasjement for bevaring av Samiske leveområder, og da spesielt bygda Masi. Han stod da også fremst i motstandskampen mot Alta-Kautokeino vassdragsutbygginga.  

Kristian Nilsen fra Nervei i Finnmark

Kristian er sjøsame og fisker i fra Nervei i Finnmark. Kristian har stor kunnskap om hva som skal til for å leve et sunt og godt liv. Kristian har naturlig nok stor kunnskap om det daglige sjøsamiske kosthold som grunnlag for god helse og et godt liv. Fisk og sjømat er da viktige ingredienser i dette kostholdet. Kristian er likevel opptatt av mer enn bare maten og dens næringsinnhold. Han har klare og sterke meninger om tilberedningsmåten og dens virkning på næringsinnholdet i mat og den medisinske virkningen i kroppen. Brød og melmat er også et av Kristians spesielle interessefelt. 

Kristian er også en meget samfunnsengasjert mann, og han har i senere år høstet stor anerkjennelse bl.a. for sitt arbeid for skole i hjembygda Nervei. Kristian står nå i spissen for å skaffe sjøsamebygda Nervei veiforbindelse.

Tor Åge Salamonsen fra Tromsø.

Tor Åge Salamonsen har arbeidet som healer de siste 10 år , derav de siste 5 år på full tid. Han har en allsidig yrkesbakgrunn, alltid med fokus på mennesker. Tor Åge har kost og kosthold som spesialfelt, og er en "forskerånd" med stor teoretisk og praktisk kunnskap. Hans erfaringer med og for mennesker, har gitt ham mye menneskekunnskap og en meget godt utviklet sensitivitet. Sensitiviteten kommer bl.a. til uttrykk ved at Tor Åge kjenner/føler smerten i sin kropp der "klientens" smerte er plassert. 
Kunnskap og lærdom deler han med stor glede og engasjement med alle mennesker.

Disse tre ressurspersonene som alle er praktiserende naturmedisinere, skal altså få innlede til de samtaler og den erfaringsutveksling vi håper å få til under seminaret. Men, her på dette seminaret vil hver og en som møter være like viktige deltakere for å få til den gode samtalen og erfarings- og kunnskapsutvekslingen som vi ønsker.

PROGRAM

Fredag 19. november

Ankomst og innkvartering




15.00 – 20.00

Vi koser oss med reinkjøtt og prat

 

20.00

Lørdag 8. mai

Frokost






08.00 – 10.00

Åpning av seminaret





10.00 – 10.10

Mikkel Eira – om ”Naturens egne medisiner”

10.10 – 11.00

Spørsmål og erfaringsutveksling



11.00 – 11.30

Lunsj
og dialog





11.30 - 12.15

Kristian Nilsen om ”Naturlig livsstil og sunt levesett”
12.15 – 13.00

Spørsmål og erfaringsutveksling
 


13.00 – 13.30

Kaffe og prat






13.30 – 14.00

Tor Åge Salamonsen om  ”Mat som medisin – 

fra en healers erfaring”




14.00 – 14.45

Spørsmål og erfaringsutveksling



14.45 – 15.30

Pause for samtale og erfaringsutveksling


15.30 – 16.00

Vi spiser Lutfisk på Lakselvbuktvis



16.00 - 17.00

Oppsummering og erfaringsutveksling


17.00 – 18.00

Lokalitetene og rammen rundt seminaret er de beste. Vi skal oppholde oss i den rekonstruerte Storgammen til Judith og Alfon Jensen i Lakselvbukt. Seminardelen vil forgå i den nye storgammen på gammetunet. Vi overnatter for de som ønsker det i storgammen, i lavvu, hytte eller hus.

Huset har 9 sengeplasser. Sovepose eller laken og putevar kan tas med, laken og putevar kan også leies hos Judith Jensen.

Hytta har 6 sengeplasser. Sovepose må tas med.

Storgammen og lavvuene er gode soveplasser. Reinskinn eventuelt annet liggeunderlag bør tas med sammen med sovepose.

Vi serverer tradisjonsmat i storgammen fredagskveld, reinkjøtt vil være på menyen. De som ønsker det kan ta med tørrmat eller annet av spesielle matprodukter. Vi vil tilby enkel frokost og lunsj fra stående bufeet lørdag, og vi avslutter seminaret lørdagen med Lutfisk på ”Lakselvbuktvis”. 

Vi tilbyr da følgende seminarpriser:

Overnatting i hus eller hytte ekskl. sengetøy, men inklusive mat fredags kveld, samt frokost og lunsj lørdag kr. 550,-

Overnatting i gamme eller lavvo, inklusive mat fredags kveld, samt frokost og lunsj 

lørdag kr. 450,-

Lutfisk lørdag kr. 170,- 

NB! Middagsprisen kan bli lavere etter som hvor mange som vil ha middag. 

Påmeldingsfristen er omgående. Her gjelder prisnippet om først til mølla. Vi har satt et tak på antall påmeldte til 50 personer, så her gjelder det å være raskt ute.

Vi må ha påmeldinga enten skriftlig, pr. e-post eller pr. tlf. Vi må vite hvilken overnatting dere trenger, og dere vil være med på middagen lørdag. Siste frist for påmelding er innen søndag 14. november. Ring gjerne hvis det er noe du lurer på!
Velkommen!

på vegne av Tromsø SFF

Geir Vorren

Påmelding til:

Else Marie Buljo

Solbakken

9143 Skibotn

Tlf: 45 01 46 58 / 77 71 59 71

Bjørn Pedersen

Tlf: 97 68 86 02 / 77 71 59 71

Geir Vorren

Tlf : 77 69 67 42 – 922 45 762 

E-post: tromso-sff@c2i.net
Faks: 77 69 67 43

Geir Vorren


Luleåvegen 9H, 9011 Tromsø


Tlf: 77 69 67 42 – fax 77 69 67 43 – mob 922 45 762 


e-post: tromso-sff@c2i.net


